Στη δικαιοσύνη προσφεύγουν συνδικαλιστικές οργανώσεις των αστυνομικών κατά της βουλευτού του ΣΥΡΙΖΑ, Νίνας Κασιμάτη για την ανάρτηση «μπάτσοι, γουρούνια, δολοφόνοι».

Ο πρόεδρος της Πανελλήνιας Ομοσπονδίας Αστυνομικών Υπαλλήλων (ΠΟΑΣΥ), Γρηγόρης Γερακαράκος κατέθεσε μήνυση στο ΑΤ Δημοτικού Θεάτρου Πειραιά.

Στην Εισαγγελία του Αρείου Πάγου κατέθεσε επίσης το Σωματείο Ειδικών Φρουρών Αττικής, δια του προέδρου Βασίλη Ντούμα και του γγ του σωματείου, Στράτο Μαυροειδάκο. Η μήνυση σε βάρος της κ. Κασιμάτη, έγινε για εξύβριση και για παράβαση της αντιρατσιστικής νομοθεσίας.

Πηγή: skai.gr